ശ്രേ ഇന്ഫ്രാസ്ട്രക്ചര് ഫിനാന്സ് പ്രതിസന്ധി: കാരണങ്ങള് പലത് ശ്രേ ഇന്ഫ്രാസ്ട്രച്കര് ഫിനാന്സിന്റെ മാനേജ്മെന്റ് ഓഹരിയുടമകളോട് ഇതുവരെയും പറഞ്ഞിരുന്നത് കോവിഡിനെ തുടര്ന്ന് പ്രതിസന്ധി നേരിടുകയാണെങ്കിലും അതിനെ മറികടക്കാന് കഴിയുമെന്നാണ്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ എന്നാല് റിസര്വ് ബാങ്ക് ഓഫ് ഇന്ത്യ, േ്രശ ഇന്ഫ്രാസ്ട്രക്ചര് ഫിനാന്സിന്റെയും ശ്രേ എക്വിപ്മെന്റ് ഫിനാന്സിന്റെയും ഡയറക്റ്റര് ബോര്ഡിനെ അസാധുവായി പ്രഖ്യാപിക്കുകയും പാപ്പര് ഹര്ജി നല്കാന് ആവശ്യപ്പെടുകയും ചെയ്തത് കമ്ബനിക്ക് വലിയ തിരിച്ചടിയായി. അഭിഭാഷകരുമായി കൂടിയാലോചിച്ച് തുടര്നടപടികള് കൈക്കൊള്ളുമെന്നാണ് കൊല്ക്കൊത്ത ആസ്ഥാനമായുള്ള കമ്ബനിയുടെ മാനേജ്മെന്റ് അറിയിച്ചിരിക്കുന്നത്. അതേസമയം കോവിഡ് 19 വ്യാപകമാകുന്നതിനു മുമ്ബു തന്നെ ബാങ്കിതര ധനകാര്യ സ്ഥാപനമായ ശ്രേയില് പ്രശ്നങ്ങള് തുടങ്ങിയിരുന്നുവെന്നാണ് ദേശീയ മാധ്യമങ്ങള് റിപ്പോര്ട്ട് ചെയ്യുന്നത്. 2018 ല് ധനകാര്യ കമ്ബനികള് നേരിട്ട സാമ്ബത്തിക പ്രതിസന്ധി ശ്രേയെയും ബാധിച്ചിരുന്നു. കൂടാതെ അടിസ്ഥാന സൗകര്യമേഖലയിലെ പ്രശ്നങ്ങള് മൂലം ഇടപാടുകാര് തിരിച്ചടവ് വൈകിച്ചതും കമ്ബനിക്ക് തിരിച്ചടിയായി. 45 വര്ഷം മുമ്ബ് തന്നെ കമ്ബനി തങ്ങളുടെ മുഖ്യ പ്രവര്ത്തന മേഖലയായ ഇന്ഫ്രാസ്ട്രക്ചര് ഫിനാന്സ് മേഖലയില് നിന്ന് ശ്രദ്ധ തിരിയുകയും എക്വിപ്മെന്റ് ഫിനാന്സ് മേഖലയിലെ പ്രവര്ത്തനം മോശമാകുകയും ചെയ്തിരുന്നു.ഇത്തരം സാമ്ബത്തിക പ്രശ്നങ്ങള്ക്കിടയിലാണ് കോവിഡ് വ്യാപനവും ലോക്ക് ഡൗണും ഉണ്ടായത്. അതോടെ രാജ്യത്ത് അടിസ്ഥാന വികസന പ്രവര്ത്തനങ്ങള് നില്ക്കുകയും വായ്പയെടുത്തവരുടെ പ്രോജക്റ്റുകള് മുന്നോട്ട് പോകാതെ നിശ്ചലമാകുകയും ചെയ്തു. വായ്പാ സ്ഥാപനങ്ങളോട് റിസര്വ് ബാങ്ക് ഒമ്ബത് മാസത്തെ മൊറട്ടോറിയം അനുവദിക്കാന് നിര്ദ്ദേശിച്ചിരുന്നു. കൂടാതെ എംഎസ്എംഇ സംരംഭങ്ങളുടെയും ഇന്ഫ്രാസ്ടക്ചര് മേഖലയിലെയും വായ്പകള് പുനര്ഘടന നടത്താനും നിര്ദ്ദേശിച്ചിരുന്നു. എന്നാല് ബാങ്കുകള്ക്ക് നല്കിയ നിര്ദ്ദേശം എന്ബിഎഫ്സികള്ക്ക് ബാധകമായിരുന്നില്ല. ശ്രേ കടം തിരിച്ചു പിടിക്കുന്നതിനായി നാഷണല് കമ്ബനി ലോ ട്രിബ്യൂണലിനെ സമീപിക്കുകയും ഇടപാടുകാരില് നിന്ന് വായ്പ തിരിച്ചടവിനുള്ള നടപടികള് കൈക്കൊള്ളുകയും ചെയ്തു. എന്നാല് പലരും വായ്പ തിരിച്ചടയ്ക്കാന് തയാറായില്ല.സ്ഥാപനത്തിന്റെ സാമ്ബത്തികാവസ്ഥ മോശയമായതോടെ 2020 ഡിസംബര് മുതല് ജീവനക്കാരുടെ ശമ്ബളവും മുടങ്ങി. 200 ലേറെ ജീവനക്കാര് സ്ഥാപനം വിട്ടു. ഇതോടെ ആര്ബിഐയുടെ നേതൃത്വത്തില് കമ്ബനിയില് ഓഡിറ്റ് നടത്തുകയും 8000 കോടിയോളം രൂപ ശ്രേയ്ക്ക് കടമുണ്ടെന്നും കണ്ടെത്തി. ഏപ്രിലില് കമ്ബനിയുടെ തന്നെ നേതൃത്വത്തില് കെപിഎംജി അഷ്വറന്സ് ആന്ഡ് കണ്സള്ട്ടിംഗ് എല്എല്പി, ഡിഎംകെഎച്ച് കമ്ബനി എന്നിവയെ വിശദമായ ഓഡിറ്റിന് നിയമിക്കുകയും ശ്രേയുടെ കടം 2020 സെപ്തംബര് വരെ 300000 കോടി രൂപയാണെന്ന് കണ്ടെത്തുകയും ചെയ്തു. സ്വകാര്യ ഓഹരി നിക്ഷേപകരെ കണ്ടെത്തി മൂലധനം സ്വരൂപിക്കാനും കമ്ബനി ശ്രമം നടത്തി. ശ്രേ എക്വിപ്മെന്റ് ഫിനാന്സ് 11 ആഗോള നിക്ഷേപകരില് നിന്ന് താല്പ്പര്യം പത്രം ലഭിക്കുകയും ചെയ്തിരുന്നു. എന്നാല് റിസര്വ് ബാങ്കിന്റെ പുതിയ നടപടിയോടെ അതിന് എന്തു സംഭവിക്കുമെന്ന് കണ്ടറിയേണ്ടിരിക്കുന്നു.